EkBass/fiwiki-20250220-pages-articles huggingface dataset:
Joel McHale

Joel Edward McHale (s. 20. marraskuuta 1971 Rooma, Italia) on yhdysvaltalainen koomikko, näyttelijä, käsikirjoittaja, televisiotuottaja ja -juontaja. Hänet tunnetaan parhaiten televisio-ohjelman The Soup juontajana ja Jeff Wingerin roolistaan NBC:n komediasarjassa Community. McHale ääninäyttelee Fortnitessa The Scientist -peliasua. ==Aiheesta muualla== * Luokka:Vuonna 1971 syntyneet Luokka:Amerikankanadalaiset Luokka:Amerikanirlantilaiset Luokka:Amerikannorjalaiset Luokka:Yhdysvaltalaiset televisioalan henkilöt Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:Elävät henkilöt
Pórtico da Gloria

thumb|Yleiskuva porticosta. Kuvassa sisäänkäynnin jäljennös Victoria and Albert Museumissa. thumb|Yksityiskohta: Profeetat Jeremia, Daniel, Jesaja ja Mooses. Pórtico da Gloria on pylväiden ja veistosten koristama sisäänkäynti Santiago de Compostelan katedraaliin. Se edustaa romaanista arkkitehtuuria, ja sitä pidetään romaanisen kuvanveistotaiteen näyttävimpänä esimerkkinä. Sisäänkäynti koostuu kolmesta holvikaaresta. Keskimmäinen edustaa autuutta, ja sen yläosassa on suurikokoinen patsas, joka esittää ylösnoussutta Kristusta. Vasemmanpuoleinen holvi kuvaa paikkaa, jossa juutalaiset odottavat patriarkkojen lupaamaa Kristuksen saapumista, ja oikea puoli kuvaa viimeistä tuomiota. Sisäänkäynti valmistui vuonna 1188, ja sen tekijää kutsutaan mestari Mateoksi. == Lähteet == == Aiheesta muualla == Luokka:Espanjan katedraalit Luokka:Santiago de Compostela
The Longest Daycare

The Longest Daycare on Simpsonit-animaatiosarjaan pohjautuva yhdysvaltalainen lyhytelokuva vuodelta 2012. Elokuva kertoo Simpsonien perheen nuorimmasta lapsesta, Maggie Simpsonista, joka joutuu päivähoitoon ja yrittää pelastaa päiväkodissa perhosta, jota toinen vauva yrittää tappaa. Elokuvassa ei ole lainkaan puhetta. Elokuvan idea lähti siitä uskomuksesta, ettei mykän Maggien ympärille saisi tarpeeksi juonta yhteen televisiosarjan jaksoon. Maggiesta päätettiin siksi tehdä erillinen lyhytelokuva. Tekijäryhmä oli pääosin sama kuin viisi vuotta aiemmin valmistuneessa pitkässä elokuvassa The Simpsons Movie. Elokuva parodioi Disneyn ja Warnerin 1940–1950-luvuilla tekemiä lyhytelokuvia. The Longest Daycarea esitettiin elokuvateattereissa saman 20th Century Fox -studion pitkän elokuvan Ice Age 4: Mannerten mullistus edellä. The Longest Daycare oli ehdolla vuoden 2012 parhaan lyhytanimaation Oscar- palkinnon saajaksi. Se on ainoa Simpsoneihin liittyvä teos, joka on saanut Oscar-ehdokkuuden. Elokuvan nimi on humoristinen väännös elokuvaksikin sovitetun sotaromaanin The Longest Day (suom. Atlantin valli murtuu) nimestä. == Lähteet == Luokka:Simpsonit Luokka:Vuoden 2012 yhdysvaltalaiset elokuvat Luokka:Yhdysvaltalaiset animaatioelokuvat Luokka:Yhdysvaltalaiset lyhytelokuvat Luokka:Televisiosarjoihin perustuvat elokuvat Luokka:Yhdysvaltalaiset komediaelokuvat Luokka:3D-elokuvat Luokka:20th Century Foxin elokuvat
Ramón Piñeiro López

Ramón Piñeiro López (31. toukokuuta 1915 Láncara – 27. elokuuta 1990 Santiago de Compostela) oli espanjalainen kirjailija, poliitikko ja filosofi. Hän oli keskeinen hahmo Galician kulttuurielämässä 1900-luvulla, varsinkin sodan jälkeisiä vuosina. Piñeiro opiskeli kirjallisuutta ja filosofiaa Santiago de Compostelassa ja Madridissa, mutta opinnot jäivät kesken. Hän toimi aktiivisesti maanalaisessa Galician itsenäisyysliikkeessä. Vuonna 1946 hän matkusti Pariisiin tapaamaan tasavaltalaista pakolaishallitusta. Hän jäi kiinni ja joutui kolmeksi vuodeksi vankilaan. Vapauduttuaan Piñeiro palasi Galiciaan ja toimi kulttuurielämässä. Hän oli mukana perustamassa Galaxia- kustannusyhtiötä ja Grail-kirjallisuuslehteä, jotka pyrkivät edistämään galicialaista kulttuuria. == Lähteet == Luokka:Espanjalaiset kirjailijat Luokka:Espanjalaiset poliitikot Luokka:Espanjalaiset filosofit Luokka:Vuonna 1915 syntyneet Luokka:Vuonna 1990 kuolleet
Carboeiron luostari

thumb|Kirkko etelästä kuvattuna. Carboeiron luostari on luostarirakennus Espanjan Galiciassa, Deza-joen rannalla. Se on peräisin 900-luvulta. Luostarin kirkko on rakennettu 1100-luvulla ja edustaa romaanista tyyliä. Santiago de Compostelan kuuluisan Pórtico da Glorian suunnittelija, mestari Mateo, on osallistunut myös tämän kirkon suunnitteluun. Kirkko on rakennettu luostarin kultakaudella, jota kesti 1100-luvulta 1300-luvulle. 1400-luvulla se joutui rappiotilaan, lahjoitukset ja muut tulot alkoivat vähentyä. Vuonna 1499 katoliste monarkit järjestelivät kirkon hallintoa uusiksi, ja Carboeirosta tuli Santiagon sivuluostari. == Lähteet == == Aiheesta muualla == Luokka:Benediktiiniluostarit Luokka:Espanjan kirkot Luokka:Galicia
Ellrich

Ellrich on kaupunki Thüringenin osavaltiossa, Keski-Saksassa. Se sijaitsee 13 kilometriä koilliseen Nordhausenin kaupungista. ==Lähteet== == Aiheesta muualla == Luokka:Thüringenin kunnat Luokka:Saksan kaupungit
Yoreli Rincón

Hazleydi Yoreli Rincón Torres (s. 27. heinäkuuta 1993 Piedecuesta, Santander) on kolumbialainen jalkapalloilija, joka edustaa Italian Serie A:ssa pelaavaa ASD Torres Calciota. Pelipaikaltaan Rincón on keskikenttäpelaaja. Hän kuuluu myös Kolumbian naisten jalkapallomaajoukkueeseen. == Ura == === Seurajoukkueura === Rincón aloitti uransa kotimaassaan. Vuonna 2013 hän siirtyi brasilialaisesta XV de Piracicabasta Ruotsin Damallsvenskanin FC Rosengårdin riveihin. Hän voitti seuran riveissä Ruotsin mestaruuden samana vuonna. Vuonna 2014 Rincón siirtyi yhdysvaltalaiseen New Jersey Wildcatsiin, jossa hän teki yhdeksässä pelaamassaan ottelussa kuusi maalia. Vuodesta 2015 Rincón on edustanut Italian Serie A:n Torres Calciota. === Maajoukkueura === Sekä alle 17- että alle 20-vuotiaiden MM-kilpailuissa maataan edustanut Rincón debytoi Kolumbian naisten jalkapallomaajoukkueessa jo vuonna 2010.http://www.fifa.com/worldfootball/statisticsandrecords/players/player=296354/index.html Seuraavana vuonna hän oli mukana MM-kilpailuissa, joissa hän pelasi kahdessa ottelussa. Vuonna 2012 Rincón kuului Kolumbian olympiajoukkueeseen pelaten yhdessä joukkueen otteluista Lontoon kisoissa.http://www.sports- reference.com/olympics/athletes/ri/yoreli-rincon-1.html Vuoden 2014 Copa Américasta Rincón saavutti Kolumbian kanssa hopeaa. Rincón kuului Kolumbian joukkueeseen myös vuoden 2015 MM-kilpailuissa. == Saavutukset == FC Rosengård *Damallsvenskan **Mestaruus (2013) Kolumbia *Copa América ** Hopeaa (2014) == Lähteet == Luokka:Kolumbialaiset jalkapalloilijat Luokka:Vuonna 1993 syntyneet Luokka:Elävät henkilöt
Eelis Perttunen

Eelis Edvard Perttunen (s. 10. heinäkuuta 1933 Oulu) on entinen suomalainen jalkapalloilija, jääpalloilija ja jalkapallovalmentaja. Eelis Perttunen on syntyjään Oulun Tuirasta ns. Koskitien poikia. Hän oli perustamassa vuonna 1946 Oulun Työväen Palloilijoita (OTP) ja nousi pian seuransa edustusjoukkueeseen ja toimi myös joukkueen kapteenina. Perttusen sanotaan olleen myös ensimmäinen pelaaja, joka teki maalin Raatin uudella kentällä. Vuonna 1958 hänestä tuli ensimmäinen oululaispelaaja, joka nousi Suomen maajoukkueeseen yhdessä seurakavereidensa Juhani Nisulan ja Jouko Ahmalan kanssa. He pelasivat kesäkuussa 1958 B-maajoukkueessa Norjaa vastaan. Eelis Perttunen on myös ensimmäinen oululaisjalkapalloilija, joka on pelannut Suomen pääsarjassa vuonna 1960 tamperelaisen TKT:n riveissä. Yhden TKT-kauden jälkeen Perttunen siirtyi Raumalle, jossa hän pelasi ensin Suomensarjaa Rauman Lukossa ja sen jälkeen Iirojen riveissä ennen kuin palasi uran loppuvaiheessa kaudeksi 1967 Ouluun ja kasvattajaseuransa OTP:n riveihin. Jalkapallon lisäksi Perttunen pelasi talvikautena 1950-luvulla jääkiekkoa OTP:ssä, Kärpissä ja 1960-luvulla Rauman Lukossa ja Hakreissa. Jääpallojoukkueina olivat 1950-luvulla OTP Oulussa ja 1960-luvulla Narukerä Porissa. Perttunen oli aikanaan OTP:n jääpallojoukkueessa, joka voitti 1953 TUL:n mestaruuden. Pelaajauransa jälkeen Perttunen suoritti A-valmentajatutkinnon ja valmensi sen jälkeen Raumalla Hakrit- ja Iirot-joukkueita sekä valmentajauransa lopussa OTP:ssä ja OLS:ssa. Tunnustuksena toiminnastaan suomalaisen jalkapallon hyväksi vuonna 1982 hänelle myönnettiin Suomen Palloliiton kultainen ansiomerkki. Vuonna 2009 Perttunen valittiin oululaisen jalkapallon Hall of Fameen sen neljäntenä jäsenenä. Eelis Perttusen lähipiirissä jalkapallon harrastus on hyvin tuttua, sillä hänen poikansa Allan pelasi OTP:ssä vuosina 1977–1982 ja tyttärensä Tiina OTP:n naisten joukkueessa. ==Lähteet== Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Suomalaiset jääkiekkoilijat Luokka:Suomalaiset jääpalloilijat Luokka:Vuonna 1933 syntyneet Luokka:Elävät henkilöt
Siljoen kanjoni

Siljoen kanjoni (Canón do Sil) on luonnonmuodostelma Espanjan Galiciassa Siljoen varrella. Se kattaa Silin viimeiset 50 km ennen joen yhtymistä Miñoon. Maisemia pidetään Galician sisämaan jylhimpinä. Rotkon seinämät kohoavat paikoin 500 metrin korkeuteen joenpinnasta. Maastonmuotojen takia jokilaaksossa on erityinen paikallisilmasto, jonka ansiosta siellä voi kasvaa tavallisesti Välimeren ilmastossa viihtyviä lajeja kuten oliivipuita. Joen aurinkoisempi ranta on monin paikoin pengerretty terasseiksi, joilla on kasvatettu viiniä jo roomalaisvallan ajoista alkaen. Kanjoni on Natura 2000 -kohde. Siellä elää lukuisia uhanalaisia lintuja, kaloja ja joitakin nisäkkäitä kuten saukkoja ja lepakoita. == Lähteet == == Aiheesta muualla == * Ribeira Sacra e Canón do Sil Galicia Tourism Luokka:Galicia Luokka:Kanjonit
Ji’an

Ji’an (, pinyin: Jí'ān Shì) on prefektuuritason kaupunki Kiinan Jiangxin maakunnassa. Kaupungin keskusta sijaitsee linnuntietä noin 197 kilometriä maakunnan pääkaupunki Nanchangista etelälounaaseen. Prefektuurin pinta-ala on 25 219 neliökilometriä ja väkiluku 4,81 miljoonaa (2010). Prefektuuri rajoittuu pohjoisessa Yichunin ja Xinyun, idässä Fuzhoun, etelässä Ganzhoun sekä lännessä Chenzhoun, Zhuzhoun ja Pingxiangin prefektuureihin. == Hallinnollinen jako == Aiemmin Ji’anin kaupunki oli 598 neliökilometrin laajuinen piirikuntatason kaupunki Ji’anin prefektuurin päähallintopaikkana. Toukokuussa 2000 piirikuntatason kaupunki ja prefektuurin muut piirikunnat muodostuivat prefektuuritason Ji’anin kaupungin. Piirikuntatasolla prefektuuritason kaupunki jakautuu kahteen piiriin (prefektuurin kaupunkikeskus), yhteen piirikuntatason kaupunkiin ja kymmeneen piirikuntaan seuraavasti: Ji’anin hallinnollinen jako piirikuntatasolla Piirit ja kaupungit 1\. Jizhou, (kaupunki)piiri 2\. Qingyuan, (kaupunki)piiri 3\. Jinggangshan, kaupunki Piirikunnat 4\. Anfu, 5\. Ji’an, 6\. Jishui, 7\. Suichuan, 8\. Taihe, 9\. Wan’an, 10\. Xiajiang, 11\. Xingan, 12\. Yongfeng ja 13\. Yongxin. == Galleria == Ji'ancityhall.jpg|Ji’anin kaupungintalo. Ji'anRailwayStation.jpg|Rautatieasema. JGSUMedSchool.jpg|Jinggangshan- yliopiston lääketieteen kampusta. TaiHe.JPG|Näkymä Taihen piirikunnasta. 革命圣地井冈山啊.JPG| Näkymä Jinggangvuorilta. ==Lähteet== == Aiheesta muualla == Luokka:Jiangxin kaupungit Luokka:Jiangxin prefektuurit
The Fall (televisiosarja)

The Fall on brittiläinen rikosdraamasarja, jonka on luonut Allan Cubitt. Sarja sijoittuu Pohjois-Irlantiin, ja se kertoo rikosylikomisario Stella Gibsonista (es. Gillian Anderson), joka tutkii murhasarjaa Belfastissa. The Fall alkoi BBC-kanavalla 13. toukokuuta 2013. ==Rooleissa== ==Aiheesta muualla== * Luokka:2010-luvun brittiläiset rikossarjat Luokka:BBC:n televisio-ohjelmat Luokka:Televisiosarjat kuvitteellisista sarjamurhaajista
Ganzhou

Ganzhou (, pinyin: Gànzhōu Shì) on prefektuuritason kaupunki Kiinan Jiangxin maakunnan eteläosassa. Kaupungin keskusta sijaitsee linnuntietä noin 330 kilometriä maakunnan pääkaupungista Nanchangista etelälounaaseen. Prefektuurin pinta-ala on 39 380 neliökilometriä ja väkiluku 8,37 miljoonaa (2010). Prefektuuri rajoittuu pohjoisessa Ji’anin ja Fuzhoun, idässä Sanmingin ja Longyanin, etelässä Meizhoun ja Heyuanin, sekä lännessä Shaoguanin ja Chenzhoun prefektuureihin. Nobelin kirjallisuuspalkinnon (v. 2000) saaja Gao Xingjian on syntynyt Ganzhoussa. == Hallinnollinen jako == Piirikuntatasolla prefektuuri jakautuu kolmeen kaupunkipiiriin, kahteen piirikuntatason kaupunkiin ja kolmeentoista piirikuntaan seuraavasti: ;Kaupunkipiirit 1\. Zhanggong 2\. Nankang 3\. Ganxian ;Piirikuntatason kaupungit 4\. Ruijin 5\. Longnan ;Piirikunnat 6\. Anyuan 7\. Chongyi 8\. Dayu 9\. Dingnan 10\. Huichang 11\. Ningdu 12\. Quannan 13\. Shangyou 14\. Shicheng 15\. Xinfeng 16\. Xingguo 17\. Xunwu 18\. Yudu == Liikenne == Ganzhouta palveleva Ganzhou Huangjinin lentoasema sijaitsee Nankangin kaupunkipiirissä, noin 16 kilometriä Ganzhoun keskustasta. Kotimaan reittejä on muun muassa Pekingiin, Shanghaihin, Nanchangiin, Kantoniin ja Shenzheniin. == Galleria == Ganzhou Railway Station 2016.06.17 07-42-21.jpg | Ganzhoun rautatieasema. Ganzhou Chengqiang 2016.06.17 14-09-41.jpg | Kaupunginmuuri Ganzhoussa. Bajing Pavilion.jpg|Bajing-paviljonki Ganzhoussa. Yugutai.JPG|Yugu-paviljonki Ganzhoussa. Tongtianyan Grottoes.JPG|Tongtianyan-luolien kaiverruksia Zhanggongin kaupunkipiirissä. Guanxi Xinwei, Longnan, Jiangxi.JPG|Hakka-kiinalaisten aidattu kylä Longnanin piirikunnassa. Zhuhua Pagoda 1.jpg|Zhuhua-pagodi Xingguon piirikunnassa. Countryside in Xincheng town,Dayu county, Ganzhou city,Jiangxi province,China.JPG| Maisemaa Dayun piirikunnan Xinchengin suurkunnasta. Yudu Zhongyang Hongjun Changzheng Diyi Dukou 2014.05.30 11-05-59.jpg| Muistomerkki Pitkälle marssille lähdöstä Yudun piirikunnassa. Fluorite-mz201c.jpg|Vihreää fluoriittia Xiefangin kaivokselta. ==Lähteet== == Aiheesta muualla == Luokka:Jiangxin kaupungit Luokka:Jiangxin prefektuurit
Galicialainen aitta

Galicialainen aitta eli hórreo on Espanjan Galisian alueen tyypillinen maatilarakennus, jossa säilytetään ja kuivatetaan maissia ja muuta viljaa ennen sen jauhatusta. Aitat ovat kapeita ja pitkulaisia. Niiden rakenne sallii ilman virtaamisen niiden läpi. Aitat nostetaan korkeiden paalujen päälle, jotta kosteus ja eläimet eivät vahingoittaisi niissä säilytettäviä tarvikkeita. Paaluihin voidaan lisäksi tehdä erityisiä ulokkeita, jotka estävät jyrsijoiden kiipeämisen niitä pitkin. Aittoja on hyvin eri kokoisia metrin pituisista yli kymmenmetrisiin, jopa 20 metriä pitkiin asti. Korkeimmat ovat kahden kerroksen korkuisia. Aittojen runko on tyypillisesti graniittia, seinäpanelit voivat olla puuta tai kiveä ja katto on yleensä tiilestä. Katonharjan toisessa tai molemmissa päissä on pieni risti. Suomalaisessa patsasaitassa on käytetty samantapaista menetelmää estämään eläimiä anastamasta viljaa. == Lähteet == == Aiheesta muualla == * http://horreosdegalicia.com/ * http://catedra.pontedeume.es/10/catedra1001.pdf Luokka:Galicia
Yichun

Yichun (, pinyin: Yíchūn Shì) on prefektuuritason kaupunki Kiinan Jiangxin maakunnan länsiosassa. Kaupunki sijaitsee linnuntietä noin 172 kilometriä maakunnan pääkaupunki Nanchangista länsilounaaseen. Prefektuurin pinta-ala on 18 638 neliökilometriä ja väkiluku 5,42 miljoonaa (2010). Prefektuuri rajoittuu pohjoisessa Jiujiangin, idässä Nanchangin ja Fuzhoun, etelässä Ji’anin ja Xinyun, sekä lännessä Pingxiangin, Changshan ja Yueyangin prefektuuritason kaupunkeihin. Piirikuntatasolla prefektuuri jaetaan 10 osaan: yhteen kaupunkipiiriin (Yuanzhou), 3 piirikuntatason kaupunkiin (Fengcheng, Gao'an, Zhangshu) ja 6 piirikuntaan (Fengxin, Jing'an, Shanggao, Tonggu, Wangzai, Yifeng). YiChun.jpg|Katunäkymä Yichunista. 宜春火车站 Yichun railway station.jpg|Yichunin rautatieasema. ==Lähteet== == Aiheesta muualla == *Introduction of Yichun Luokka:Jiangxin kaupungit Luokka:Jiangxin prefektuurit
Fuzhou (Jiangxi)

Fuzhou (, pinyin: Fŭzhōu Shì) on prefektuuritason kaupunki Kiinan Jiangxin maakunnan itäosassa. Kaupungin keskusta sijaitsee linnuntietä 95 kilometriä maakunnan pääkaupunki Nanchangista eteläkaakkoon. Prefektuurin pinta-ala on 18 817 neliökilometriä ja väkiluku 3,91 miljoonaa (2010). Prefektuuri rajoittuu pohjoisessa Nanchangin, Shangraon ja Yingtanin, idässä Nanpingin, etelässä Sanmingin ja Ganzhoun sekä lännessä Ji’anin ja Yichunin prefektuuritason kaupunkeihin. Historiallisena aikana Fuzhou on tunnettu useiden Kiinan kulttuurielämässä vaikuttaneiden oppineiden synnyninseutuna. Nykyään Fuzhoun prefektuuri jakautuu piirikuntatasolla kahteen kaupunkipiiriin ja yhdeksään piirikuntaan. Prefektuurissa on yksi talouskehitysvyöhyke. Seutu on metsävaltaista, sillä yhteensä 64,5 prosenttia piirikunnan pinta-alasta luokiteltiin metsäksi vuonna 2011. Seutu tuottaa merkittävästi maataloustuotteita kuten viljaa, öljykasveja, lihaa, kalaa ja äyriäisiä sekä myytäviä sikoja. Keskeisiin teollisuustuotteisiin kuuluvat esimerkiksi alkoholijuomat, paperi ja kartonki, sähkömuuntajat, maatalouden typpi-, fosfori- ja kaliumlannoitteet ja käyttöposliini. == Galleria == Fuzhou Railway Station 20150208 085400.jpg|Jiangxin maakunnan Fuzhoun rautatieasema. Fuzhou Railway Station 20150224 150450.jpg|Fuzhoun asema laiturilta nähtynä. Nancheng Juxing Ta 2014.05.29 16-27-35.jpg|Nanchengin piirikunnan Juxing- pagodi. ==Lähteet== == Aiheesta muualla == *Fuzhoun prefektuurin kotisivut Luokka:Jiangxin kaupungit Luokka:Jiangxin prefektuurit
Shangrao

Shangrao (, pinyin: Shàngráo Shì) on prefektuuritason kaupunki Kiinan Jiangxin maakunnan koillisosassa. Kaupunki sijaitsee linnuntietä noin 205 kilometriä maakunnan pääkaupunki Nanchangista itään. Prefektuurin pinta-ala on 22 784 neliökilometriä ja väkiluku 6,58 miljoonaa (2010). Prefektuuri rajoittuu etelässä Nanpingin, Yingtanin ja Fuzhoun, lännessä Nanchangin ja Jiujiang, pohjoisessa Chizhoun, Jingdezhenin ja Huangshanin sekä idässä Quzhoun prefektuuritason kaupunkeihin. Sanqingshanin kansallispuisto (71 km2) on tunnetuimpia kaupungin lähellä sijaitsevista nähtävyyksistä. Taolaisten pyhää paikkaa, Sanqingvuorta, varjeleva kansallispuisto sijaitsee linnuntietä runsaan 50 kilometrin päässä Shangraon kaupunkikeskustasta pohjoiseen. Se on osa Unescon maailmanperintökohdetta. ShangRao.jpg|Shangraon keskustaa. Shangrao Kuiwenta.jpg| Shangraon Kuiwen-pagodi. Shangrao Railway Station 2012-07-31-11-20-05.jpg|Shangraon rautatieasema. Shangrao Dongyue Miao 2014.03.23 14-54-08.jpg|Taolainen Dongyuelle, Taivuoren jumalalle omistettu temppeli. JDZA.jpg|Prefektuurin piirikuntatason aluejako. Väliin jäävä naapuriprefektuuri Jingdezhen on merkitty ruskealla värillä. ==Lähteet== == Aiheesta muualla == *Shangrao (Jiangxi) City Information (erityisesti talouspainotus) (chinaknowledge.com) *Shangrao (travelchinaguide.com) *China Postal code Shangrao (myös piirikuntataso) (youbianku.com) Luokka:Jiangxin kaupungit Luokka:Jiangxin prefektuurit
Jukka Torvinen (raviohjastaja)

Jukka Torvinen (s. 1995) on suomalainen raviohjastaja. Torvinen valittiin vuoden 2014 IS ravikomeetaksi. Myös hänen isänsä Heikki Torvinen ja veljensä Hannu Torvinen ovat raviohjastajia. == Lähteet == == Aiheesta muualla == * Raviohjastaja sai sankarillisesta tempusta mojovat sakot - näin tuomaristo perustelee Ilta-Sanomat Luokka:Suomalaiset raviohjastajat Luokka:Vuonna 1995 syntyneet Luokka:Elävät henkilöt
Pyhän Martinuksen katedraali (Mondoñedo)

Pyhän Martinuksen katedraali on kirkko nykyisessä Fozin kaupungissa Lugon maakunnassa Galician alueella Espanjassa. Sitä on kutsuttu Espanjan ensimmäiseksi katedraaliksi. Sen piispanistuimen juuret voidaan jäljittää jo 500-luvulle, jolloin anglosakseja pakenevat kristityt britit perustivat alueelle hiippakunnan. Kolmesataa vuotta myöhemmin Dumion piispa haki turvaa linnamaisesta kirkosta, jonka on tulkittu olleen nykyisen rakennuksen edeltäjä, ja Mondoñedo oli vähän aikaa kahden hiippakunnan keskus. Viikinkien ja saraseenien hyökkäysten takia piispojen oli kuitenkin lähdettävä sieltä. Kirkon nykyinen ulkonäkö on muodostunut useiden rakennusvaiheiden tuloksena 900-luvulta 1100-luvulle. == Lähteet == == Aiheesta muualla == Luokka:Espanjan katedraalit Luokka:Galicia
John McCormack (tenori)

John McCormack (1884 Athlone, Irlanti – 1945) oli irlantilais-amerikkalainen tenorilaulaja, jota pidetään yhtenä 1900-luvun alkupuolen suurimmista ooppera- ja liedlaulajista. Hän debytoi vuonna 1906 ja saavutti suurta suosiota Lontoon Covent Gardenissa ja New Yorkin Metropolitanissa, monilla konserteillaan ja erityisesti levytyksillään, joiden avulla hän nousi Enrico Caruson kaltaiseksi maailmantähdeksi. == Lähteet == == Aiheesta muualla == * The John McCormack Society Luokka:Irlantilaiset oopperalaulajat Luokka:Yhdysvaltalaiset oopperalaulajat Luokka:Vuonna 1884 syntyneet Luokka:Vuonna 1945 kuolleet
Helsingin eurooppalainen koulu

Helsingin eurooppalainen koulu (ESH) on Eurooppa-koulujärjestelmään akkreditoitu koulu. Se on Opetushallituksen ylläpitämä koulu. Opetus jakaantuu kaksivuotiseen esikouluun, viisivuotiseen alakouluun ja seitsemänvuotiseen yläkoulu-lukioon. Koulussa on kolme kieliosastoa (suomenkielinen, englanninkielinen ja ranskankielinen). Koulussa noudatetaan Eurooppa-koulujen opetussuunnitelmaa. Päättötutkintona on European Baccalaureate (EB) -tutkinto. Helsingin eurooppalaisessa koulussa panostetaan erityisesti kielien, luonnontieteiden ja matematiikan korkeatasoiseen oppimiseen. Opetuksessa hyödynnetään tietokoneita, älytauluja ja tabletteja. ESH:ssa yksi kouluvuosi kestää 180 koulupäivää. Koulun vuosikalenteri noudattaa pääkaupunkiseudun kunnallisissa kouluissa käytettävää kalenteria muutamia poikkeuksia lukuun ottamatta. == Lähteet == Luokka:Helsingin peruskoulut
Ttr1 51

pienoiskuva|250px|Ttr1 51 Hyvinkäällä elokuussa 2012. Ttr1 51 eli Emma on alun perin Valtion rautateiden, nykyisin Sweco Finland Oy:n omistama radantarkastusvaunu. Vaunu on tyyppiä Plasser & Theurer EM-120. Se on otettu käyttöön heinäkuussa 2003 ja sen hankintahinta kohosi lähes neljään miljoonaan euroon. Vaunu korvasi entisen Emman roolissa olleen radantarkastusvaunun nimeltään Et 66. Sen tehtävänä on tuottaa reaaliajassa erilaista tietoa muun muassa kiskojen kunnosta, radan geometriasta sekä ajolangan asemasta ja asennosta. Tarvittaessa Ttr1 51 pystyy tekemään rataosuuksien tarkastuksia yhdessä Elliksi kutsutun mittausvaunun (A16) kanssa. Pendolino-junien käyttämät rataosuudet se käy läpi kuusi, muiden matkustajajunien käyttämät kolme ja muut rataosuudet kaksi kertaa vuodessa. Vaunu voi tehdä mittaustehtäviä korkeintaan 120 kilometrin tuntinopeudella. Emma oli mukana Digirata-hankkeessa toteutetuissa kaupallisten mobiiliverkkojen mittauksissa. Mittausten tarkoituksena oli selvittää verkkojen soveltuvuus tulevan ETCS- kulunvalvonnan käyttöön. Mittaukset toteutettiin kevään ja kesän 2022 aikana. Ennen mittauksia Emma teipattiin vihreään Digirata-väritykseen. == Lähteet == Luokka:Suomalainen rautatiekalusto
Joel Huertas

Joel Huertas (s. 1995) on espanjalainen jalkapalloilija, joka pelaa Espanjan huippujoukkue FC Barcelonan reservijoukkueessa FC Barcelona B:ssä. Huertasin pelipaikka on hyökkäävä keskikenttäpelaaja. ==Ura== Huertas nostettiin kaudelle 2014–2015 junioreista aikuisiin. Hän pelasi kauden lainalla CF Badalonassa. Kaudeksi 2015-2016 Huertas ei mahtunut FC Barcelonan eikä FC Barcelona B:n kokoonpanoon joten hänet lainattiin Lleida Esportiuhun. ==Aiheesta muualla== *Transfermarkt-profiili *Uefa-profiili Luokka:Espanjalaiset jalkapalloilijat Luokka:Vuonna 1995 syntyneet Luokka:Elävät henkilöt
Quanzhou

Quanzhou () on prefektuuritason kaupunki Kiinan Fujianin maakunnan kaakkoisosassa. Quanzhoun keskusta sijaitsee linnuntietä noin 145 kilometriä maakunnan pääkaupunki Fuzhousta lounaaseen. Prefektuurin pinta-ala on 11 244 neliökilometriä ja väkiluku 8,13 miljoonaa (2010). Kaupungissa 577 kilometriä pitkä Min Jiang -joki laskee mereen. Kaupunki rajoittuu lounaassa Xiamenin ja Zhangzhoun, lännessä Longyanin, pohjoisessa Sanmingin sekä koillisessa Fuzhoun ja Putianin prefektuuritason kaupunkeihin. Idässä kaupunkia rajaa Taiwaninsalmi. == Ilmasto == Quanzhoussa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja leutoa. Vuoden keskilämpötila on noin 21 °C ja keskimääräinen sademäärä 1 150 millimetriä. Heinäkuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on tammikuu, jolloin keskilämpötila on noin 13 °C. Sateisin kuukausi on kesäkuu, jolloin sataa keskimäärin noin 190 millimetriä. Joulukuu puolestaan on kuivin kuukausi. Silloin keskimääräinen sadanta on 25 millimetriä. == Hallinnollinen jako == Piirikuntatasolla kaupunki jakautui (2010) 11 osaan seuraavasti: ;Kaupunkipiirit (4) * Fengze (丰泽区), 529 640 as. * Licheng (鲤城区), 404 817 as. * Luojiang (洛江区), 187 189 as. * Quangang (泉港区), 313 539 as. ;Piirikuntatason kaupunki (3) * Jinjiang (晋江市), 1 986 447 as. * Nan’an (南安市), 1 418 451 as. * Shishi (石狮市), 636 700 as. as. ;Piirikunnat (4) * Anxi (安溪县), 977 435 * Dehua (德化县), 277 867 * Huì’an (惠安县), 944 231 * Yongchun (永春县), 452 217 Piirikunnista mainittakoon esimerkiksi Anxi, jonka wulongin (oolong) ystävät tuntevat kotiseutuna Anxi Tie Guanyin -teelle eli ’Rautaiselle armon jumalattarelle’, joka luokitellaan yhdeksi Kiinan kymmenestä parhaimmasta teelaadusta. QuanzhouCityfromMtQingyuan.JPG|Quanzhou läheiseltä vuorelta nähtynä. Kaiyuan Temple - Renshou Pagoda - DSCF8594.JPG|Kaiyanin temppelin läntinen Renshou pagodi. Statue of Lao Tzu in Quanzhou.jpg|Lao Tsun patsas Qingyuanvuoren äärellä. Quanzhou Railway Station front face 02.jpg|Quanzhoun rautatieasema. ==Lähteet== == Aiheesta muualla == *Quanzhou City Information (erityisesti talouspainotus) (chinaknowledge.com) Luokka:Fujianin kaupungit Luokka:Fujianin prefektuurit
Virhetarjonta

Virhetarjonta eli malpresentaatio tarkoittaa sikiön virheellistä sijaintia kohdussaHakutulos Tohtori.fi-sivuastolla synnytyksen lähestyessä tai käynnistyttyä. Virhetarjontoja on monenlaisia, ja ne vaihtelevat lievistä (helposti korjattavissa tai komplikaatioriski alhainen) vakaviin. Erilaisia tarjontoja kutsutaan sen mukaan, mikä sikiön osa on ”tarjonnassa” eli lähimpänä kohdunsuuta, esimerkiksi selkätarjonta, perätarjonta jne. == Lähteet == Luokka:Raskaus ja synnytys
Tinaoksidi

Tinaoksidi eli tina(II)oksidi (SnO) on tina- ja oksidi-ionien muodostama epäorgaaninen ioniyhdiste. Yhdistettä käytetään muun muassa muiden tinayhdisteiden valmistamiseen, värillisten lasien valmistamiseen ja katalyyttinä orgaanisen kemian reaktioissa. ==Ominaisuudet== Vedettömänä tinaoksidi on huoneenlämpötilassa mustaa tai punertavaa kiteistä ainetta. Näistä musta muoto niin kutsuttu α-SnO on pysyvämpi kuin metastabiili punainen β-SnO. Yhdiste ei liukene veteen, mutta liukenee helposti happoihin. Se liukenee myös väkeviin emäsliuoksiin muodostaen kompleksi-ioneja stanniiteja esimerkiksi [Sn(OH)3]- ja [Sn(OH)4]2- ollen siis luonteeltaan amfoteerinen yhdiste. Kuumennettaessa noin 300 °C:n yhdiste hapettuu tinadioksidiksi ja reaktiossa vapautuu energiaa, mikä aiheuttaa valkoisen hehkun. Tinaoksidi sulaa 1 080 °C:n lämpötilassa disproportioituen metalliseksi tinaksi ja tinadioksidiksi. Tinaoksidi on melko voimakas pelkistin. Yhdisteestä tunnetaan myös kidevedellinen hydraatti (SnO·H2O), jota usein nimitetään tina(II)hydroksidiksi.M. N. Gitlitz & M. K. Moran: Tin Compounds, Kirk-Othmer Encyclopedia of Chemical Technology, John Wiley & Sons, New York, 2006. Viitattu 12.6.2015Günter G. Graf: Tin, Tin Alloys, and Tin Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 12.6.2015 ==Valmistus ja käyttö== Tinadioksidia valmistetaan saostamalla emäksellä vesiliukoisen tina(II)yhdisteen, esimerkiksi tina(II)kloridin, liuoksesta. Näin muodostuu hydraattia, joka voidaan muuntaa kidevedettömäksi tinaoksidiksi keittämällä vesisuspensiota tai kuumentamalla hydraattia hiilidioksidivirrassa. Tärkein tinaoksidin käyttökohde on muiden tina(II)yhdisteiden, kuten tina(II)fluoridin valmistus. Lisäksi yhdistettä käytetään punaisen lasin värjäämisen käytettyjä kuparioksidi-tinaoksidi- ja kultaoksidi-tinaoksidiseosten valmistamiseen. Tinaoksidin ja zirkoniumoksidin muodostamaa geeliä käytetään eräiden maalien ominaisuuksien parantamiseen. Orgaanisissa synteeseissä yhdistettä käytetään pelkistimenä ja katalyyttinä. ==Lähteet== ==Aiheesta muualla== * Luokka:Oksidit Luokka:Tinayhdisteet
Comrades

Comrades on vuonna 1986 ensi-iltansa saanut Bill Douglasin ohjaama ja käsikirjoittama brittiläinen historiallinen draamaelokuva, jonka keskeisissä rooleissa ovat muun muassa Robin Soans, William Gaminara, Stephen Bateman, Philip Davis, James Fox, Robert Stephens ja Vanessa Redgrave. Comrades jäi Bill Douglasin viimeiseksi elokuvaksi, sillä hän kuoli syöpään 57-vuotiaana vuonna 1991. == Juoni == Comrades kertoo Tolpuddlen marttyyreista, kuudesta brittiläisestä maatyöläisestä, jotka muodostavat ammattiyhdistyksen paremman palkan ja parempien työolojen ajamiseksi vuoden 1834 Dorsetin Tolpuddlessa. Heidät tuomitaan lähtemään seitsemäksi vuodeksi rangaistussiirtolaan Australian New South Walesiin. == Näyttelijät == == Tuotanto == Trevor Howardille ja Dirk Bogardelle tarjottiin elokuvasta rooleja, mutta he kieltäytyivät niistä. Comrades on Imelda Stauntonin ensimmäinen elokuva. Comradesilla oli pitkä ja vaikea tuotanto. Vaikka Bill Douglasilla oli elokuvan käsikirjoitus valmiina jo vuonna 1980, meni kuusi vuotta ennen kuin elokuva saatiin valmiiksi. Syinä olivat ongelmat kuvauksissa, Douglasin perfektionismi ja hänen riitansa elokuvan alkuperäisen tuottajan, Ismail Merchantin, kanssa. Elokuva kuvattiin Englannissa Dorsetin Cerne Abbasin kylässä, Dorchesterin kaupungissa ja Tynehamin aavekaupungissa. Australiassa elokuvaa kuvattiin New South Walesin Broken Hillin kaupungissa ja Silvertonin pikkukylässä. Elokuvan tuotantoyhtiöinä olivat Skreba Films, National Film Finance Corporation, Film4 Productions, Curzon Film Distributors ja David Hannay Productions. == Julkaisu ja vastaanotto == Comrades sai ensi-iltansa Lontoon elokuvajuhlilla 15. marraskuuta 1986. Elokuva esitettiin myös helmikuussa 1987 Berliinin elokuvajuhlilla, jossa se oli ehdokkaana Kultaisen karhun saajaksi. Comrades julkaistiin Ison-Britannian elokuvateattereissa 23. elokuuta 1987. Comrades esitettiin Toronton elokuvajuhlilla 15. syyskuuta 1987, jonka jälkeen se sai ensi-iltansa Australiassa 12. marraskuuta 1987 ja Yhdysvaltain New Yorkissa 13. tammikuuta 1989. Lyhyen aikaa kestäneen teatterilevityksensä jälkeen elokuva julkaistiin VHS:nä vuonna 1989. Comrades unohdettiin, mutta yli 20 vuotta myöhemmin Bill Douglasin pieni mutta merkittävä tuotanto arvioitiin uudelleen, ja vuonna 2009 British Film Institute julkaisi elokuvan restauroidun version DVD:nä, jota seurasi Blu-ray- julkaisu vuonna 2012. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos Berliinin elokuvajuhlat: Kultainen karhu Paras elokuva Bill Douglas British Film Institute: Sutherland-palkinto Paras elokuva Bill Douglas == Huomautukset == == Lähteet == == Aiheesta muualla == * * * Luokka:Vuoden 1986 brittiläiset elokuvat Luokka:Brittiläiset draamaelokuvat Luokka:Brittiläiset historialliset elokuvat Luokka:Tositapahtumiin perustuvat elokuvat Luokka:Brittiläiset independent- elokuvat
Eskil

Eskil on pohjoismainen miehen etunimi. Nimi merkitsee muinaisskandinaavisella kielellä Jumalan kypärää. Nimen on tehnyt suosituksi Ruotsissa vuonna 1080 marttyyrinä kuollut Pyhä Eskil, englantilais­syntyinen lähetyssaarnaaja ja Södermanlandin piispa. Suomessa nimi Eskil on Digi- ja väestötietoviraston tietojen mukaan annettu vuoden 2019 loppuun mennessä 885 henkilölle. Eskilin nimipäivä on suomen­ruotsalaisen kalenterin mukaan 12. kesäkuuta, piispa Eskilin muistopäivänä. Suomessa nimestä on yleisemmässä käytössä muunnos Esko, jonka nimipäivä on suomen­kielisen kalenterin mukaan samana päivänä. == Tunnettuja Eskilejä == * Pyhä Eskil (k. 1069), Södermanlandin piispa ja pyhimys * Eskil Collenius (1700-luvulla), suomalainen kirkonrakentaja * Eskil Erlandsson (s. 1957), ruotsalainen poliitikko ja ministeri * Eskil Ervik (s. 1975), norjalainen pikaluistelija * Eskil Hindersson (1869–1941), suomalainen arkkitehti * Eskil Kinneberg (s. 1992), norjalainen suunnistaja * Eskil Petraeus, Aeschillus Petraeus (1583–1657), Turun akatemian ensimmäinen rehtori, Turun piispa 1652–1657 * Eskil Peura (1906–1971), suomalainen kenraalimajuri * Eskil Renfors (1865–1953), suomalainen Vapaakirkon saarnaaja, toimittaja, sovittaja ja säveltäjä * Eskil Uttermark (1588–1629), suomalainen talonpoika ja nuijamiesten johtaja nuijasodassa * Eskil Wold (s. 2002), norjalainen jääkiekkoilija == Lähteet == Luokka:Etunimet
RN Generale Antonio Cantore

RN Generale Antonio Cantore () oli Italian kuninkaallisen laivaston Generali- luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 10. marraskuuta 1919. Alus laskettiin vesille 24. maaliskuuta 1921 ja liitettiin laivastoon vielä samana vuonna 1. heinäkuuta.Whitley, M. J. s. 179 == Palvelus == Alus luokiteltiin 1. lokakuuta 1929 torpedoveneeksi (). Alus upotettiin 22. elokuuta 1942. ==Lähteet== * * === Viitteet === Luokka:Generali-luokan hävittäjät Luokka:Cantieri navali Odero Luokka:Italialaiset toisen maailmansodan torpedoveneet
Yksin (Ankin albumi)

Yksin on muusikko Ankin ensimmäinen soololevy. Sitä ennen hän oli esiintynyt ja levyttänyt folktriossa Anki, Bosse ja Robert. Levyn musiikki on enimmäkseen amerikkalaista folkmusiikkia ja kotimaisia kansansävelmiä ja laulelmia. Levyn soitetuin laulu on Ne kesäyöt, suomenkielinen versio Marianne Faithfullin edellisvuoden hitistä Summer Nights. ==Kappaleet== Sovitukset Jörgen Petersen, paitsi 1-3 Martti Pokela. # # # # # # # # # # # # Luokka:Ankin albumit Luokka:Vuoden 1966 esikoisalbumit
Sateen jälkeen (Ankin albumi)

Sateen jälkeen on Ankin toinen soololevy. Ensimmäisen levyn folkpainotteisuus on väistynyt uuden kotimaisen jazz- ja laulelmamusiikin tieltä. ==Kappaleet== Sovitukset Jörgen Petersen, paitsi 3, 4, 6 ja 7 Esa Pethman, 8 ja 9 Otto Donner. # # # # # # # # # # # # Luokka:Ankin albumit Luokka:Vuoden 1967 albumit
Vielä pois

Vielä pois on Ankin kolmas soololevy. Sen nimikappale on käännös Paul Simonin laulusta Homeward Bound, joka oli tullut tutuksi Simon & Garfunkelin esityksenä vuonna 1966. levyltä on jäänyt ikivihreäksi Ankin tulkinta Jacques Brelin laulelmasta Ne me quitte pas eli Jos nyt menet pois. ==Kappaleet== Sovitukset Jörgen Petersen, paitsi 3 ja 7: Seppo Paakkunainen, 4 ja 8: Pentti Lasanen, ja 10: Erkki Melakoski. # # # # # featuring Ismo Sajakorpi # # # # # # # Luokka:Vuoden 1968 albumit Luokka:Ankin albumit
Sony Xperia Z

thumb|Sony Xperia Z Sony Xperia Z on kosketusnäytöllinen korkeamman hintaluokan Android-älypuhelin. Laite on Sonyn sunnittelema ja valmistama. Puhelin esiteltiin 2013 CES-messuilla ja sen myynti alkoi Japanissa 9. helmikuuta. Muualla sen myynti alkoi maaliskuun alussa. Laite on saanut IP55 ja IP57 luokitukset, eli se on pölyn, roiskeveden ja veteen upotuksen kestävä (30 minuuttia 1 metrin syvyydessä). Kesäkuussa 2013 Sony esitteli laitteen phablet-version, Sony Xperia Z Ultran. ==Lähteet== Luokka:Android-pohjaiset laitteet Luokka:Älypuhelimet Z Luokka:Vuoden 2013 matkapuhelimet
Idylli (albumi)

Idylli on Ankin neljäs soololevy. Anki laulaa levyllä 15 eri kielellä eri kielialueitten suosikkisävelmiä. Levy on julkaistu myös Saksassa nimellä Anki vuonna 1971 (Vogue Schallplatten, LDVS 17251). C-kasettijulkaisun nimi oli Anki laulaa 15 kielellä (Pso-c 7002). ==Kappaleet== # # # # # # # # # # # # # # # Luokka:Ankin albumit Luokka:Vuoden 1968 albumit
Deokjeongin asema

Deokjeongin asema (, hanja 德亭驛, ) on metroasema Yangjussa, Etelä-Koreassa. Asema avattiin 25. heinäkuuta 1912 ja Soulin metron linja 1 aloitti 15. joulukuuta 2006. ==Laiturit== * Laiturilta 1: Hoegi (pikalinja) * Laiturilta 2: Uijeongbu / Cheongnyangni / Soulin asema / Guro / Incheon * Laiturilta 3: Soyosan / Dongducheon * Laiturilta 4: Dongducheon (pikalinja) ==Uloskäynti== * Uloskäynti 1: Deogjeongin ala-aste, Deokjeongin postitoimisto, Deokjeongin yläaste, Deokjeongin suojelukeskus, Hoecheon 1-dongin monitoimitalo Edeltävä asema: Jihaeng Soyosaniin päin Linja 1 Seuraava asema: Deokgye Incheoniin päin Edeltävä asema: Dongducheonjungang Dongducheoniin päin Linja 1Dongducheon↔Incheon pikalinja Seuraava asema: Yangju Incheoniin päin Luokka:Soulin metroasemat
San Domingon rauniokirkko

San Domingon rauniokirkko on goottilaisen kirkon raunio entisen San Domingon luostarin alueella Espanjan Galiciassa. Se on yksi kuudesta rakennuksesta jotka muodostavat Pontevedran museon. Luostari perustettiin vuonna 1283 mutta kirkon rakennustyöt alkoivat vasta 1383 ja jatkuivat 1400-luvun puolelle. Kirkko vaurioitui brittiläisten joukkojen hyökätessä kaupunkiin vuonna 1719. Luostari suljettiin vuonna 1836. Sen tiloissa toimi sen jälkeen hullujenhuone, naisvankila ja saattohoitokoti. Rakennus rapistui vähitellen ja siitä otettiin materiaalia mm. katujen kiveämiseen. == Lähteet == == Aiheesta muualla == Luokka:Kristilliset luostarit Luokka:Pontevedran maakunta
Luominen (biologia)

Luominen eli (spontaani) abortti eli keskenmeno on nisäkkäillä tapahtuva tiineyden itsestään tapahtuva keskeytyminen, jolloin alkio tai sikiö poistuu kohdusta. Keskenmenossa syntyvä sikiö ei ole elinkelpoinen. Ihmislääketieteessä käytetään termiä keskenmeno. Eräs useilla kotieläinlajeilla luomisia aiheuttava sairaus on luomistauti eli bruselloosi. == Katso myös == *Keskenmeno Luokka:Eläinlääketiede Luokka:Obstetriikka
San Cibrao de Lasin linnavuori

thumb San Cibrao de Lasin linnavuori on arkeologinen kohde Espanjan Galiciassa. Se ei ole ollut yksittäinen linna vaan kokonainen linnoitettu kaupunki. Paikka on ollut asuttuna noin 200-luvulta eaa. 200-luvulle jaa., ja se kukoisti ensimmäisellä vuosisadalla eli samaan aikaan kun roomalaiset hallitsivat Galiciaa. Raunio sijaitsee 473 metriä korkealla kukkulalla ja kattaa 384 metriä pitkän ja 314 metriä leveän alueen. Toisin kuin muissa alueen linnavuorissa, rakennuksissa on paljon suoria seiniä ja vähemmän pyöreitä muotoja. == Lähteet == == Aiheesta muualla == * http://cultura.xunta.es/es/nova/2709 Luokka:Galicia
Carlo Betocchi

Carlo Betocchi (1899–1986) oli italialainen runoilija. Betocchi oli 1900-luvun tärkein italiankielinen katolinen runoilija. Häneltä on suomennettu Vanhenemisen päiväkirja ja muita runoja. Diarietto invecchiando.Factum, osa 1, s. 242 Betocchi valmistui maanmittariksi ja toimi rakennusalalla ja opettajana. Esikoiskokoelma ilmestyi 1923. Katolilaisuus on keskeistä hänen runoissaan. Runot ovat tyylillisesti ja kielellisesti selkeitä, ja ne sisältävät arkielämän hengellisyyttä. ==Suomennettu tuotanto== *Vanhenemisen päiväkirja ja muita runoja. Diarietto invecchiando, suom. Mirjam Polkunen, toim. Rolando Pieraccini. Helsinki: Eurographica 1982. Sarja: Quaderni di poesia europea 1 ;RunojaCarlo Betocchi, Lahden kaupunginkirjaston runotietokanta, päivitetty 2.12.2020, viitattu 3.1.2021 * Huomenna, suom. Aale Tynni, teoksessa: Tuhat laulujen vuotta: valikoima länsimaista lyriikkaa, toim. Aale Tynni, WSOY 1957, 1974, 2004 * On omaa syytäsi, suom. Mirjam Polkunen, teoksessa: Maailman runosydän, toim. Hannu Tarmio, Janne Tarmio; Helsinki, WSOY 1998 ISBN 951-0-22134-1 Antologiassa Italian runoutta 1900-luvulta: 33 runoilijaa – 120 runoa, toim. Rolando Pieraccini. Helsinki, Lauttasaari Press 2004 ISBN 951-97511-7-3 * Frosinonen kirkolle, suom. Mirjam Polkunen * Heittäisin menemään elämäni, suom. Unto Paananen, Timo Sironen * Join hauraasta kuusta, suom. Mirjam Polkunen * Nyt kun vanhenen, Unto Paananen, Timo Sironen * Veljen kanssa Settignanossa, Unto Paananen, Timo Sironen Julkaisussa Parnasso 1980; nro 2; s. 80–83 suom. Mirjam Polkunen, * Frosinonen kirkolla * Katoista * Vanhenemisen päiväkirja: VIII, XI, XII, XIV, XV, XVI – Numero XII myös teoksessa Runon jäljillä, toim. Hannu-Pekka Lappalainen, Helsinki, Kirjayhtymä 1987 ISBN 951-26-3047-8 == Lähteet == Luokka:Italialaiset runoilijat Luokka:Vuonna 1899 syntyneet Luokka:Vuonna 1986 kuolleet
Harry Carney

Harry Carney (1910-1974) oli yhdysvaltalainen baritonisaksofonisti. Vuodesta 1927 elämänsä loppuun asti hän soitti Duke Ellingtonin orkesterissa. Hän oli jazzin ensimmäinen merkittävä baritonisaksofonisti. Hänen jyhkeä soittonsa antoi leimaa Ellingtonin orkesterin saksofonisektiolle.Factum, osa 1, s. 341 == Lähteet == Luokka:Yhdysvaltalaiset saksofonistit Luokka:Vuonna 1910 syntyneet Luokka:Vuonna 1974 kuolleet
Hillervo (etunimi)

Hillervo on suomalainen naisen etunimi. Suomen Kansan Vanhoissa Runoissa Hillervo on haltiatar, joka asuu koskissa, puroissa ja lähteissä. H. A. Reinholm ehdotti sitä etunimeksi vuonna 1879. Hillervolla oli Suomessa nimipäivä 30. tammikuuta vuosina 1929-1949.Kustaa Vilkuna: Etunimet, 5. painos (2007, toimittanut Pirjo Mikkonen), s. 99 Hillervo-nimeä annettiin varsinkin 1920- ja 1930-luvulla,Anne Saarikalle, Johanna Suomalainen: Suomalaiset etunimet Aadasta Yrjöön (2007), s. 135 jolloin nimensai 510 lasta, mutta 2000-luvulla vuoteen 2021 mennessä vain muutamaNimipalvelu Digi- ja väestötietovirasto. == Lähteet == Luokka:Etunimet
Matthew Peca

Matthew Peca (s. 27. huhtikuuta 1993) on kanadalainen jääkiekkoilija, joka pelaa St. Louis Bluesin organisaatiossa. Hän on Tampa Bay Lightningin seitsemännen kierroksen varaus vuodelta 2011. == Ura == 1\. huhtikuuta 2015 Peca siirtyi kahden vuoden tulokassopimuksella hänet varanneeseen Tampa Bay Lightningiin. == Tilastot == 2011–2012 Quinnipiacin yliopisto NCAA 39 8 31 39 12 – – – – – 2012–2013 Quinnipiacin yliopisto NCAA 39 15 15 30 36 – – – – – 2013–2014 Quinnipiacin yliopisto NCAA 40 12 26 38 16 – – – – – 2014–2015 Quinnipiacin yliopisto NCAA 39 7 29 36 27 – – – – – Syracuse Crunch AHL 8 1 3 4 0 3 1 1 2 0 2015–2016 Syracuse Crunch AHL 65 8 35 43 10 – – – – – 2016–2017 Syracuse Crunch AHL 68 12 29 41 14 22 4 10 14 4 Tampa Bay Lightning NHL 10 1 1 2 2 – – – – – 2017–2018 Syracuse Crunch AHL 63 13 33 46 18 6 3 6 9 2 Tampa Bay Lightning NHL 10 2 3 5 0 – – – – – 2018–2019 Montreal Canadiens NHL 39 3 7 10 4 – – – – – 2019–2020 Laval Rocket AHL 34 4 9 13 12 – – – – – Montreal Canadiens NHL 5 0 0 0 0 – – – – – Ottawa Senators NHL 9 0 2 2 0 – – – – – 4 kautta yhteensä NHL 73 6 13 19 6 – – – – – 5 kautta yhteensä AHL 238 38 109 147 54 31 8 17 25 6 == Lähteet == * * * Luokka:Kanadalaiset jääkiekkoilijat Luokka:St. Louis Bluesin pelaajat Luokka:Tampa Bay Lightningin varaamat pelaajat Luokka:Vuonna 1993 syntyneet Luokka:Elävät henkilöt
Fuyang

Fuyang (, pinyin: Fùyáng Shì) on prefektuuritason kaupunki Kiinan Anhuin maakunnan luoteisosassa. Kaupunki sijaitsee linnuntietä noin 180 kilometriä maakunnan pääkaupunki Hefeistä luoteeseen. Prefektuurin pinta-ala on 9 979 neliökilometriä ja väkiluku 7,60 miljoonaa (2010). Prefektuuri rajoittuu pohjoisessa Zhoukoun ja Bozhoun, idässä Huainanin, etelässä Lu’anin ja Xinyangin sekä lännessä Zhumadianin prefektuuritason kaupunkeihin. == Ilmasto == Fuyangissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 16 °C ja keskimääräinen sademäärä 880 millimetriä. Heinäkuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 2 °C. Sateisin kuukausi on heinäkuu, jolloin sataa keskimäärin noin 210 millimetriä. Joulukuu puolestaan on kuivin kuukausi. Silloin keskimääräinen sadanta on 16 millimetriä. == Hallinnollinen jako == Piirikuntatasolla prefektuuri jaetaan kolmeen kaupunkipiiriin (Yingzhou, Yingdong, Yingquan), yhteen piirikuntatason kaupunkiin (Jieshou) ja neljään piirikuntaan (Linquan, Taihe, Funan ja Yingshang). Fuyang Anhui Downtown Area Walkway.jpeg|Kaupungin keskustaa. Fuyang (Anhui) mcp.png|Fuyangin piirikuntatason aluejako. == Lähteet == == Aiheesta muualla == *Fuyang City Information (erityisesti talouspainotus) (chinaknowledge.com) *China Postal code Anhui Province (prefektuuri ja piirikuntataso) (youbianku.com) Luokka:Anhuin kaupungit Luokka:Anhuin prefektuurit
Adam Wilcox

Adam Wilcox (s. 26. marraskuuta 1992) on yhdysvaltalainen jääkiekkomaalivahti, joka pelaa NHL-seura Florida Panthersin organisaatiossa. Hän on Tampa Bay Lightningin kuudennen kierroksen varaus vuodelta 2011. == Ura == 1\. huhtikuuta 2015 Wilcox ja Tampa Bay Lightning solmivat kahden vuoden tulokassopimuksen. Wilcox pelasi loppukauden 2014–2015 Syracuse Crunchissa. == Lähteet == * * * Luokka:Yhdysvaltalaiset jääkiekkomaalivahdit Luokka:Tampa Bay Lightningin varaamat pelaajat Luokka:Vuonna 1992 syntyneet Luokka:Elävät henkilöt
Suomen alle 20-vuotiaiden koripallomaajoukkue

Suomen alle 20-vuotiaiden miesten koripallomaajoukkue edustaa Suomea koripallon alle 20-vuotiaiden miesten maaotteluissa. Vuonna 2016 joukkueen päävalmentaja oli Anton MirolybovSuomen Koripalloliitto. Ikäluokka oli vuoteen 1998 asti alle 22-vuotiaat. == Historia == Ennen vuotta 2015 joukkue ei ollut pelannut A-divisioonassa vaan karsiutui karsintakierroksilla tai pelasi B-divisioonassa. Vuonna 2015 joukkue voitti ensimmäisenä Suomen nuorten koripallomaajoukkueena B-divisioonan ja nousi A-divisioonaan. Joukkueessa pelasivat tuolloin muun muassa turnauksen arvokkaimmaksi pelaajaksi nimetty Anton Odabasi, tähdistöviisikkoon nimetty Alexander Madsen ja syöttökuningas Tuomas Hirvonen.http://www.basket.fi/uutiset/kaikki_uutiset/?x122462=32892048 Vuoden 2016 EM-turnaus järjestettiin Suomessahttp://www.basket.fi/uutiset/kaikki_uutiset/?x122462=35934986. Suomi voitti alkulohkossaan monituhatpäisen yleisön edessä lajin suurmaat Ranskan ja Espanjan, joista jälkimmäinen voitti EM-kultaa. Sijoitusotteluissa Suomi kuitenkin hävisi ratkaisseet ottelut ja putosi B-divisioonaan. Suomen paras pelaaja turnauksessa oli myös sen tähdistöviisikkoon valittu ja korikuninkuuden voittanut Lauri Markkanen.http://www.basket.fi/uutiset/kaikki_uutiset/?x122462=41170585http://www.basket.fi/uutiset/kaikki_uutiset/?x122462=41182245 Pohjoismaiden mestaruuskilpailuissa Suomi on yltänyt mitalisijoille useampaan otteeseen. Alle 20-vuotiaiden, ja kaikkien Suomen maajoukkueiden, yksittäisen ottelun piste-ennätys syntyi vuonna 2013, kun Topias Palmi heitti B-divisioonan ottelussa Luxemburgia vastaan 60 pistettä.http://www.mtv.fi/sport/muut-lajit/koripallo/artikkeli/nuorten- korismaaottelussa-hurja-piste-ennatys/3599724 == Saavutukset == * Pohjoismaiden mestaruuskilpailut ** kultaa 1994, 1999 ja 2003 ** hopeaa 2011 ja 2012 === EM- turnaushistoriahttp://www.fibaeurope.com/pageID_8T2I,t-vIzEIFjgX- GYfo1.compID_UIfgjyQcGqk-fPlnl66Tj0.season_2014.roundID_10049.teamID_281.html === * 2000–2004 – Karsintakierros * 2005–2015 – B-divisioonassa * 2016 – 15. * 2017 – 9. sija B-divisioonassa * 2018 – 5. sija B-divisioonassa Vuosi Sijoitus Kokoonpano 1994 10. Jarkko Ahlbom, Hanno Möttölä, Peter Muhonen, Markku Larkio, Sami Laaksonen, Kari Hautala, Ray Ailus, Jari Vekkilä, Roope Mäkelä, Timo Vertio, Jukka Toijala ja Samu Lang 2016 16. Lassi Nikkarinen, Tuomas Hirvonen, Okko Järvi, Remu Raitanen, Tomas Murphy, Fiifi Aidoo, Arttu Saarijärvi, Aapeli Alanen, Joonas Tahvanainen, Juho-Matti Henttonen, Lauri Markkanen ja Samuli Nieminen == Lähteet == * Alle 20-vuotiaiden maajoukkue Suomen Koripalloliitto === Viitteet === Luokka:Suomen koripallomaajoukkueet
Anqing

Anqing (, pinyin: Ānqìng Shì) on prefektuuritason kaupunki Kiinan Anhuin maakunnan lounaisosassa, Jangtsejoen pohjoisrannalla. Kaupungin keskusta sijaitsee linnuntietä 143 kilometriä maakunnan pääkaupunki Hefeistä etelään. Prefektuurin pinta-ala on 15 317 neliökilometriä ja väkiluku 5,31 miljoonaa (2010). Prefektuuri rajoittuu pohjoisessa Lu’anin ja Hefein, idässä Wuhun ja Tonglingin, etelässä Chizhoun ja Jiujiangin sekä lännessä Huanggangin prefektuuritason kaupunkiin. == Hallinnollinen jako == Piirikuntatasolla prefektuuri jaetaan yhteentoista piirikuntatason osaan: kolmeen kaupunkipiiriin (Daguan, Yingjiang ja Yixiu), kahteen piirikuntatason kaupunkiin (Tongcheng ja Qianshan) ja viiteen piirikuntaan (Huaining, Susong, Taihu, Wangjiangja Yuexi). == Liikenne == Valtatiet 206 ja 318 kulkevat Anqingin kautta. 206 kulkee kaupungista pohjoiseen ja etelään, kun taas 318 kulkee länteen ja itään. Kaupungista on myös rautatieyhteys luoteeseen. == Galleria == Kuva:振风塔左望 - Look Left from Zhenfeng Pagoda - 2010.07.jpg | Anqing ja silta Jangtsen yli. Kuva:Zhenfeng Pagoda 5.JPG|Zhenfang-pagodi Yingjiangin piirissä. Kuva:安庆耶稣圣心主教座堂.jpg | Anqingin tuomiokirkko. Kuva:6cx2.jpg | Portti kujan edessä. == Lähteet == == Aiheesta muualla == *Anqing (anqing.gov.cn) *Anqing City Information (erityisesti talouspainotus) (chinaknowledge.com) *Anqing Travel Guide (travelchinaguide.com) *China Postal code Anhui Province (prefektuuri ja piirikuntataso) (youbianku.com) Luokka:Anhuin kaupungit Luokka:Anhuin prefektuurit